CELEX: 32019R0248
Language: lt
Date: 2018-11-13 00:00:00
Title: 2018 m. lapkričio 13 d. Komisijos deleguotasis reglamentas (ES) 2019/248, kuriuo taisomas Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį (Tekstas svarbus EEE.)

13.2.2019   
               
               
                  LT
               
               
                  Europos Sąjungos oficialusis leidinys
               
               
                  L 42/5
               
            
         KOMISIJOS DELEGUOTASIS REGLAMENTAS (ES) 2019/248
         2018 m. lapkričio 13 d.
         kuriuo taisomas Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 11 straipsnio 8 dalį,
         kadangi:
         
                     (1)
                  
                  
                     lengvųjų transporto priemonių gamintojas „General Motors Holding LLC“ informavo Komisiją, kad Komisijos reglamento (ES) Nr. 63/2011 (2) IV priede nurodytas to gamintojo 2007 m. vidutinis savitasis išmetamo CO2 kiekis yra neteisingas;
                  
               
                     (2)
                  
                  
                     gamintojas pateikė išsamius įrodymus, kad 2007 m. vidutinis savitasis išmetamo CO2 kiekis buvo daug didesnis nei Reglamente (ES) Nr. 63/2011 nurodyta vertė. Ta vertė buvo pagrįsta transporto priemonių, į kurias neteisingai buvo įtrauktos gamintojo „Adam Opel AG“, kuris tuo metu buvo susijęs su „General Motors“, transporto priemonės, savituoju išmetamo CO2 kiekiu. Įtraukus „Adam Opel AG“ transporto priemonių savitąjį išmetamo CO2 kiekį, 2007 m. „General Motors“ vidutinis savitasis išmetamo CO2 kiekis tapo mažesnis. Klaida paaiškėjo 2017 m. rugpjūčio 1 d. pasikeitus „General Motors“ ir „Adam Opel“ savininkams;
                  
               
                     (3)
                  
                  
                     Komisija mano, kad „General Motors Holding LLC“ įrodymai patvirtina, kad Reglamente (ES) Nr. 63/2011 nurodytas to gamintojo 2007 m. vidutinis savitasis išmetamo CO2 kiekis yra neteisingas;
                  
               
                     (4)
                  
                  
                     todėl Reglamentas (ES) Nr. 63/2011 turėtų būti atitinkamai ištaisytas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 63/2011 IV priedo lentelės skilties „Vidutinis išmetamų teršalų kiekis (g/km)“„General Motors“ skirtoje eilutėje vertė „159,604“ pakeičiama verte „283,689“.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 13 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 140, 2009 6 5, p. 1.
         
            (2)  2011 m. sausio 26 d. Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį (OL L 23, 2011 1 27, p. 16).